id id hbs_lat eo eo eo eo eo es es en eo eo en nl eo id eo hbs_lat eo eo eo eo ca eo eo eo eo eo eo eo eo eo eo eo eo eo eo eo eo eo eo eo eo eo es eo it eo eo eo eo eo eo it eo eo eo eo eo eo eo en eo eo eo eo eo eo eo eo pl it de en eo en eo eo eo hbs_lat en eo eo eo eo eo eo eo es
Iri rekte al ĉefa enhavo
Iri rekte al malĉefa enhavo
Ĉi jara 27-a MKR jam pasis, ĝin partoprenis 20 montmigrantoj el 6 landoj – sube trovu la bazajn informojn el la invitilo kaj pli da detaloj vidu baldaŭ je historia paĝo!
Informojn pri 28-a MKR vi vidos je tiu ĉi retpaĝo komence de la jaro 2017, la eblaj landoj estas Slovenio, Slovakio kaj Kroatio.
Invito al jam finita 27-a MKR: Isola Santa, Tuskanio, Italio, 29-a de septembro – 02-a de oktobro 2016.
Post alpaj pintoj en la jaro 2014 kaj kroata flanko de Adriatika maro en la jaro 2015, jaro 2016 vidos 27-an MKR-on unuigi jasence la du etosojn: alpajn pintojn, sed proksime al la Tirena Maro, en ĝia parto nomita “Santuario per i mammiferi marini” (Rifuĝejo por la maraj mamuloj). Ĝis nun MKR neniam invitis vin veni tiel okcidente!
Sude de la du plej konataj italaj montĉenoj, Alpoj, kiuj beligas nordon de la lando, kaj Nordaj Apeninoj, kiuj formas la spinon de Italio, troviĝas ankoraŭ unu ne tiel bone konata ĉen-montaro, tamen tre bela: Alpi Apuane (Apuaj Alpoj) kun la plej alta pinto de Monte Pisanino (1947 m). Kvankam la nomo sugestas ke la montaro apartenas al Alpoj, tio ne veras, same la montaro malsimilas al la proksimaj najbaroj, Apeninoj. Geologie, Apuaj Alpoj estas tutmemstara montaro, sed pro ĝia “alpeca” aspekto, kun deklivaj flankoj kiuj kreskas preskaŭ el la maro ĝi aspektas tre alte kaj impone. Troviĝante inter du tre konataj anguloj de Italio, Ĝenovo kaj ĝia Ligura marbordo kaj Florenco kaj ĝia Tuskana regiono, Apuaj Alpoj ofertas kaj belan naturon kaj interesajn lokojn el itala historio.
Flanke da la montaro troviĝas konata urbo Lucca kun fama mezepoka fortikaĵo kaj netuŝitaj urbaj muroj. Meze de la Apuaj Alpoj, proksime al urbo Carrara, troviĝas grandegaj marmorminejoj kiuj ekestis jam en Romiaj tempoj … do, interesaĵoj ne mankos.
Ĉi jara MKRejo estas gastejo Antico borgo Isola Santa, kiu troviĝas meze de la montaro, je alteco de 550 metroj. La ejo prenas la nomon, kiu signifas Sankta Insulo,  de montara neloĝata vilaĝo,  en la komunumo de Careggine (prononco Kareĝine), preskaŭ submergita de la akvoj de artefarita lago por produktado de elektro. Tie hodiaŭ, en la originalaj  ŝtonaj domoj ne submergitaj, eksistas la hotelo “Antico Borgo Isola Santa”, “Antikva Vilaĝeto Insulo Sankta”, ideala ejo por amantoj de sport-fiŝkaptado, montar-piedirado, speleologio kaj ankaŭ por ripozo, konata pro bongustaj manĝoj kaj trankvila etoso . La ejo utiligas ses ekzistantajn sendependajn domojn  kaj ĉambrojn, tre akurate restaŭritaj je originala etoso.
Plie, en la lago fore de la ejo, kuraĝuloj povos ankaŭ naĝi.
La Komunumo de Kareĝine, kun 580 enloĝantoj, situas en la norda parto de Tuskanio, provinco de Lucca (Luka). La teritorio estas precipe montara, en la loko Vianova, 1.093 m.s.m.n., eĉ ekzistas granda vintra skiejo.
La loĝejo de la 27-a MKR estas tre bona punkto por pluraj belaj kaj interesaj ekskursoj. Ĝi estas ĉirkaŭita de la Apuaj Alpaj, kiuj entenas ankaŭ kvar montoj kiuj superas 1.800 m kaj aliaj dek kiuj superas 1.700 m. La altecoj povas ŝajni malalta, sed la konformacio esta tre angulplena kaj neirebla, malfacile grimpebla: de pro tio la nomo de Alpoj!
Rigardo de Monte Sumbra (1764 m), la foto estas prenita de www.summitpost.org.
Rigardo al pintoj Pania Secca (prononco: Panja Seka) kaj Pania della Croce (prononco: Panja de la Kroĉe), la foto estas prenita de www.summitpost.org.
Sekvaj tre interesaj ekskursoj estas planataj por  ĉi jara aranĝo:
Vendredo: Ekirante de la ejo ni sekvos parton de la vojo nomata GarfagnanaTrekking, al la vilaĝeto de Capanne di Careggine (Kabanoj de Kareĝine) de kie ni uzos piedvojon 35 CAI (Itala Alpina Societo), por tre bela ekskurso ĝis la pinto de Monte Sumbra (1.764 m).
Sabato: Ekirante de la MKRejo ni alvenos al la forlasita vilaĝo de Col di Favilla (prononco Kol di Favila) kaj al la montkabano CAI de Foce di Mosceta (prononco Foĉe di Moŝeta) kun la piedvojo 9 CAI;  de ĉi tie, oni povus atingi la pinton de la Pania della Croce (prononco: Panja de la Kroce) (1.859 m).
Kune kun ambaŭ longaj ekskursoj estas planataj pli mallongaj ekskursoj por tiuj kiuj ne intencas aŭ kapablas migri tre longe.
Tre interesa vidindaĵo por ni esperantistoj estas la Nacia Esperanto-Biblioteko(1), unu el la plej gravaj por la monda esperanta movado. Multaj de la pli ol okmil katalogitaj libroj estas tre malnovaj, kiel la tre multaj revuoj kaj dokumentoj. Ĝi situas en la urbo de Massa, atingebla per aŭtomobilo en kvardek minutoj  de la hotelo. Por viziti la Bibliotekon (kaj eventuale la urbon de Massa) Enriko proponas ĵaŭdon, kiam la Biblioteko, kiu apartenas al la Itala Ŝtata Arkivo, estas malfermita.
Alia tre interesa vidindaĵo estas la imponaj marmominejoj, kiuj estas la fierego sed ankaŭ la detruo de la Apuanaj Alpoj. Ni povas viziti ilin en la maten-dimanĉo.
(1):  www.doktoroesperanto.it  ;   por konsulti la elektronikan katalogon (bedaŭrinde nur itallingva) uzu la ligon http://reprobi.erasmo.it/Opac/RicercaBase.aspx/  kaj selektu “Massa – Biblioteca nazionale di esperanto (TE)”
Pinto Pania della Croce, la foto estas prenita de retejo www.ingarfagnana.it.
Isola Santa estas atingebla …
de Lucca, tra la urbeto de Castelnuovo Garfagnana, distanco de Km 58
de Versilia kaj de marbordo, km 25, tra Passo del Cipollaio (Montpasejo de Ĉipolajo), Provinca Vojo 13
de Massa, tra Passo del Vestito, Km 30 (Montpasejo de Vestito)
trajne kaj aŭtobuse: de la stacidomoj de Castelnuovo Garfagnana (fervojo Lucca/Aulla), de Pietrasanta kaj de Forte dei Marmi-Querceta (fervojo Pisa/Genova), estas ebleco preni publikajn aŭtobusojn ĝis Isola Santa, Linio E36 “VAIBUS”.
Enriko, kiu loĝas en Massa, estas je via dispono por ĉiuj helpoj kiuj povas esti necesaj por plani vian vojaĝon.
Videoj kaj fotoj: Ekskurso al Monte Sumbra, unu el celoj de la MKR-ekskursoj.
Mallonga filmeto kun fotoj de marmorminejoj en Apuaj Alpoj.
Aliĝilo: Bonvolu klaki ĉi tie!
Antico Borgo Isola Santa - La MKRejo
Apuaj Alpoj - Retpagxo dediĉita al la montaro (itallingve)
Montmigranta retmapo de Apuaj Alpoj
Apuaj Alpoj – retpaĝo je la retejo SummitPost
Ekskursoj en Apuaj Alpoj
Pli da ekskursoj en Apuaj Alpoj
Wikipedio pri Apuaj Alpoj, esperantlingve kaj itallingve (pli kompleta)
Protektado de marbestoj en bestprotekta regiono Pelagos
2 pensoj pri “Venonta MKR”
Alessandro Mazzetti en Aprilo 4, 2016 je 2:41 ptm diris:
mi kaj mia kunulino estas interesita (58 kaj 55 jaraĝaj).
Ni povas partopreni nur la semajnfino, ĉar ni ne havas ferio-tagojn.
Ni loĝas en Chiavari (proksime de Ĝenovo, 1:40 horoj de Isola Santa per veturilo), kaj ni povos ĉeesti de la vespermanĝo de vendredo ĝis dimanĉo vespere.
Bonvolu sendi al mi per retpoŝto la detalojn.
vanja en Aprilo 4, 2016 je 2:46 ptm diris:
dankon por via mesagxo!
Cxiuj detaloj jam trovigxas je la pagxo http://keja.hr/mkr/aligxu-al-mkr/ , sed vi povas ankaux kontakti la lokan organizanton, Enrico Gaetano Borelo, je retadreso enrico.gi.bi@virgilio.it kaj li povas klarigi kiumaniere vi povas plej bone partopreni la arangxon!
Retpoŝtadreso ne estos publikigita. Devigaj kampoj estas markitaj *
Vi rajtas uzi ĉi tiujn etikedojn kaj atribuojn de XHTML:
Fiere kreata de WordPress